lflage/wiki-talks huggingface dataset:
Keskustelu Wikipediasta:Viikon kilpailu/Viikon kilpailu 2021-07

message: Uutena kisajärjestäjänä kysyn, miten päätetaan / toimitaan (Lentokonefani), jos on mielipiteitä, että tarvitaan  rajauksia? Itse löysin petscanin käytöllä, että luokka Islamilaiset tasavallat vie artikkeleihin, jotka eivät mielestäni kuulu Uskonnot ajatuksen alle. Vastaavia ongelmaluokkia ovat Suomalaiset kristilliset puolueet (sis. mm. Matti Nykäsen albumit), Antisemitismi (sis. mm.SS-joukot), Kristillisdemokratia (sis. mm. poliitikkoja). --Ptmies (keskustelu) 2. helmikuuta 2021 kello 19.35 (EET)
replies: text: Jos on ilmiselvästi aiheeseen kuulumattomia luokkia, järjestäjä voi niitä ilman erillistä keskustelua poistaa kilpailualueesta. Esimerkki siitä, kuinka tämä toteutetaan kilpailusivulla: Wikipedia:Viikon kilpailu/Viikon kilpailu 2021-04#Pistelasku. --Lentokonefani asiaa? | syntilista 3. helmikuuta 2021 kello 09.03 (EET)
replies: text: :Olenhan ymmärtänyt oikein, että tasapuolisuuden nimissä kannattaa rajaukset tehdä ennen kisan alkua. Nyt on tehty.--Ptmies (keskustelu) 3. helmikuuta 2021 kello 13.42 (EET)
replies: text: ::Näin on. Aina parempi, jos huomaa tällaiset ennen kilpailun alkua, mutta välillä nuo luokkapuut osaavat olla niin ovelia, että kaikkea ei huomaa. Ilmiselvästi virheellisiä luokkia voi ottaa alueesta pois kilpailun aikanakin. --Lentokonefani asiaa? | syntilista 3. helmikuuta 2021 kello 22.56 (EET)
Huomasin vasta nyt, että tämä käsittelee luokkaa Uskonnot eikä sen yläpuolella olevaa luokkaa Uskonto. Näiden kahden luokan välinen raja on paikoitellen aika hämärä ja niissä esiintyy päällekkäisyyksiä. Näköjään monet uskonnollisia johtajia käsittelevät artikkelit kulkeutuu luokan uskonnolliset hahmot kautta luokkaan uskonto eivätkä siten kuulu kilpailualueeseen, pois lukien esim. "hindulaisuuden johtohenkilöt" joka kulkeutuu uskonnot-luokkaan hindulaisuuden kautta. --Suomalta (keskustelu) 15. helmikuuta 2021 kello 20.54 (EET)
thread_title:  Rajauksia?
Keskustelu:Jätkänkynttilä

message: Onko tuo nyt ainoa kuva, joka jätkänkynttilästä on? Vaikuttaa aika viitteelliseltä kuvitukselta, pölkky on voimakkaasti kapeneva ja aseteltu vielä kapea pää alaspäin ja riistiinsahaus on jätetty kovasti lyhyeksi. Jos tuo yleensä pysyy ilman lumihangen tukea pystyssä, niin palaako se loppuun asti? --Htm (keskustelu) 3. helmikuuta 2021 kello 08.41 (EET)
replies: text: Tein googlehaun oletuksella että palauttaa vain creative commons lisenssin kuvia. Ja ainoa muu kuva oli mahdollisesti vieläkin huonompi. Joka tapauksessa siitä ei edes saanut ideaa miten se oli halkaistu. Tuli peitti kaikki yksityiskohdat. -- Cimon Avaro 3. helmikuuta 2021 kello 13.07 (EET)
replies: text: :Eihän tuossa mitään. Ei Wikipedia ole mikään ohjekirja: "Jätkänkynttilän valmistusohjeet vasta-alkajille". Vai? --Htm (keskustelu) 3. helmikuuta 2021 kello 19.12 (EET)
replies: text: ::Flickristä löytyi ihan oikea kuva, vaihdoin sen artikkeliin. Ja onkohan :en:Swedish torch sama asia kuin tämä, ainakin hyvin lähellä? Sieltä Commons-kategoriasta kuvia löytyy runsain mitoin. --Kissa21782 (keskustelu) 3. helmikuuta 2021 kello 23.59 (EET)
thread_title:  Kuva
Keskustelu:Kasym-Žomart Tokajev

message: Pitäisiköhän tuo nimi kirjoittaa vaikkapa muodossa Kassym-Žomart Tokajev? Nyt tuossa nimessä on kaksi j-kirjainta, jotka lausutaan eri tavalla. Qwerty12302 (kesk | muok) 4. helmikuuta 2021 kello 17.49 (EET)
*Kotus suosittelee nimeä Kasym-Žomart Tokajev. --PtG (keskustelu) 4. helmikuuta 2021 kello 23.35 (EET)
thread_title:  Nimen kirjoitusasu
Keskustelu:Avitus (piispa)

message: Hyvää Avituksen päivää kaikille! Tässä ajattelin ihan merkkipäivän kunniaksi aloittaa laatuarvionnin, kun eilen laajennus valmistui. Kyseessä on tosiaan myöhäisantiikin ja varhaiskeskiajan vaihteessa elänyt henkilö, jonka elämästä ylipäätään tiedetään äärimmäisen vähän. Mahtaisiko riittää hyväksi tai edes lupaavaksi? —Kalapulla123 (keskustelu) 5. helmikuuta 2021 kello 09.50 (EET)
replies: text: Siinä on aika paljon tekstiä äärimmäisen vähän tunnetuksi. Tossa on muutama "huomautus", sopisko ne yhtä hyvin tohon artikkelitekstiinkin? Malline vois olla, sekin ontosin  makuasia. En keksi varsinaista asialisättävää. Kannatan hyväksi/lupaavaksi. J.K Nakkila (keskustelu) 7. helmikuuta 2021 kello 23.52 (EET)

text: Hyvin on tekstiä. Itsekin tykkäisin tietolaatikosta (mikäli Nakkila viittaa tähän) mutta ei mikään pakko siihen ole. --Hedelmätiski (keskustelu) 8. helmikuuta 2021 kello 01.09 (EET)
replies: text: : Nämä "huomautuksen" ovat olleet oma tapani pitää kirjoittamani artikkelit ulkoasultaan siisteinä (olen vähän tällainen perfektionisti) erityisesti tällaisissa tilanteissa, joissa joistain asioista on ristiriitaisia/epävarmoja tietoja. Voin tietysti ne kirjoittaa leipätekstiin, jos se on parempi niin. Tietolaatikko kuulostaa hyvältä, käyn lisäämässä. —Kalapulla123 (keskustelu) 8. helmikuuta 2021 kello 11.15 (EET)
replies: text: :: Tuo epävarmuus elinvuosista ilmenee itse asiatekstissäkin, mutta itsellä ei ole mitään huomautuksia vastaan, itsekin pidän niitä siistinä.  --Hedelmätiski (keskustelu) 8. helmikuuta 2021 kello 11.20 (EET)

text: Mielestäni on hyvä artikkeli. --PtG (keskustelu) 8. helmikuuta 2021 kello 22.41 (EET)
replies: text: :Kannatan hyväksi! --Vnnen (keskustelu) 10. helmikuuta 2021 kello 22.30 (EET)
replies: text: :: Kannatan minäkin. --Hedelmätiski (keskustelu) 17. helmikuuta 2021 kello 14.07 (EET)
Ilmeisesti kannatusta. Arkistoin. J.K Nakkila (keskustelu) 19. helmikuuta 2021 kello 23.34 (EET)
</div>
thread_title:  Laatuarviointi
Keskustelu:Arvo Tuominen (dokumentaristi)

message: Yhtä pötköä ilman väliotsikoita, parempi jäsennys tarvitaan. Lisäksi tekstissä omituisia viittauksia kirjoittajaan ("nautin").--Juha Kämäräinen (keskustelu) 5. helmikuuta 2021 kello 18.52 (EET)
thread_title: Muoto korjattava

message: Tuotannon kuvauksia epäillään kopioiduksi takakasniteksteistä tai arvioinneista.--Juha Kämäräinen (keskustelu) 5. helmikuuta 2021 kello 18.52 (EET)
thread_title: Mahdollinen tekijänoikeusongelma
Keskustelu:Luettelo televisiosarjan Winx-klubi hahmoista

message: Painoin vahingossa enteriä, kun piti painaa äätä ja muokkaukseni tallentui, vaikka yhteenveto jäi vielä kesken. Yhteenveto menee siis kokonaisuudessaan näin:
Edellisessä muokkauksessani jaottelin vähän hahmoja ja joidenkin hahmojen äänien siirto epäonnistui. Selitetty, miten Nabu oli vielä viidennellä kaudella. Du Four -opettajan kohdalla yksi kh.
Olisin muuttanut vielä tuon oli sanan esiintyi sanaksi.
Luurankosoturi (keskustelu) 6. helmikuuta 2021 kello 11.34 (EET)
thread_title:  Muokkauksen yhteenvetoni 

message: Syvyyksien salaisuus -elokuvan artikkelissa kerrotaan Trixien ääninäyttelijöiksi muita kuin mitä tässä luettelossa kerrotaan. Kumpi on oikeassa? Kun yritin tuloksetta googletella, että ketkä olivat Trixien ääninäyttelijät siinä elokuvassa, Episodi-sivustolla kerrottiin, että Diandra suoriutui roolistaan hyvin. Tuo on yksikössä, joka viittaisi siihen, että Diandra näytteli vain yhtä roolia. Diandra ääninäytteli Bloomia (mistä molemmat sivut ovat samaa mieltä), joten hän ei siis olisi voinut ääninäytellä Icya. Myös Darcyn ja Stormyn ääninäyttelijät ääninäyttelivät muita siinä elokuvassa. Olisikohan ääninäyytelijät lisäänneellä käyttäjällä voinut mennä roolit sekaisin? Piilotin ne Trixien ääninäyttelijät täältä. Luurankosoturi(…∴… • ­­­­­­­­-=≡ • ~≈) 12. lokakuuta 2022 kello 18.56 (EEST)
thread_title:  Trixien ääninäyttelijät Syvyyksien salaisuus -elokuvassa
Keskustelu:Kai Havertz

message: Poistin mallineen Leverkusen, voisiko muista artikkeleista poistaa Havertzin luettelosta, jos hän ei edes pelaa siellä? Skrrrrrrrrra (keskustelu) 6. helmikuuta 2021 kello 16.32 (EET)
replies: text: Tuota mallinetta saa päivittää: Malline:Bayer Leverkusenin pelaajat. Ja tuotakin: Malline:Chelsean pelaajat. Artikkelista Bayer 04 Leverkusen piilotin vanhentuneen kokoonpanon. --Lax (keskustelu) 7. helmikuuta 2021 kello 09.37 (EET)
thread_title:  Leverkusen
Keskustelu:Cavallini & Shrty

message: Taitaa pitkäsoitto uupua. -- Cimon Avaro 6. helmikuuta 2021 kello 17.05 (EET)
replies: text: Oli listalla 3kk --ap4k (keskustelu) 6. helmikuuta 2021 kello 18.55 (EET)

text: Kiinnitetty PME Recordsille, julkaissut debyyttialbumin vuonna 2020. Merkittävä. --AinScept (keskustelu) 6. helmikuuta 2021 kello 23.21 (EET)
Olisi merkittävä ilman pitkäsoittoakin. --Sakramentti-Jaakko (keskustelu) 7. helmikuuta 2021 kello 22.27 (EET)

message: Käyttäjä:Anttikoskela näyttää toistuvasti poistaneen sekä tästä artikkelista, että toisesta artikkelista tiedot Cavallinin aka Mohamud Yahue Mahdin tekemistä vakavista rikoksista. Voiko näistä mainita duon nimellä olevassa artikkelissa? Cavallinin oikea nimi on rikosuutisten yhteydessä julkaistu. Lisäksi olisi kai syytä mainita vähintään jäsenyys katujengissä. --Mikko Paananen (keskustelu) 2. huhtikuuta 2022 kello 17.36 (EEST)
replies: text: Kyllä ne mielestäni voi mainita täällä. Huusmik  (Onko kerrottavaa? • Tekemiseni) 3. huhtikuuta 2022 kello 13.18 (EEST)
Kyllä minustakin voi _mainita_ mutta nyt on yli puolet artikkelista rikosten selostusta. Elena (keskustelu) 4. kesäkuuta 2022 kello 01.28 (EEST)

text: Lause syytteestä, kaksi lausetta siitä mitä on tehty ja yksi lause tuomiosta. Toki toi lista rikoksista joihin on syyllistytty on aika pitkä. Sama toisesta keissistä johon osallisena.

text: Eikö tuo tuo räppärille vain katu-uskottavuutta. --Mikko Paananen (keskustelu) 5. heinäkuuta 2022 kello 15.47 (EEST)

text: Henkilö on merkittävä duon jäsenenä mutta ei ansaitse erillistä artikkelia. Tuomio on siksi syytä mainita tässä, mutta ilmaisua on tarpeen tiivistää.--Matthäus Gehägeberg (keskustelu) 9. helmikuuta 2023 kello 09.50 (EET)
thread_title:  Cavallinin rikokset
Keskustelu:Vapautuksen teologia

message: Tämä artikkeli on lähteistämätön ja ilmiselvästi kapeasta subjektiivisesta näkökulmasta kirjoitettu arvio aiheesta. Tämän voi helposti todeta vertaamalla vastaavaan englanninkieliseen artikkeliin. En suosittele tukeutumaan tähän. Voisiko joku ystävällisesti suositella luotettavaa lähdettä, jonka pohjalta tätä voisi parantaa? En ole teologi, mutta voisin kantaa korteni kekoon. 46.163.211.122 7. helmikuuta 2021 kello 18.02 (EET)
replies: text: Artikkeli perustuu lähes kokonaan siinä ilmoitettuun kirjalähteeseen. Tietysti muitakin kirjoja voi käyttää lähteenä, etenkin jos niissä on erilainen näkökulma. --Savir (keskustelu) 7. helmikuuta 2021 kello 18.58 (EET)
thread_title:  Erittäin poliittinen tulkinta aiheesta
Keskustelu:Erkki Perälä

message: Yhden kauden kaupunginvaltuutettu Helsingissä. Vastaavia artikkeleita poistetaan vaalimainoksina. Mielipiteitä merkittävyydestä? Iivarius (keskustelu) 7. helmikuuta 2021 kello 23.42 (EET)
replies: text: Vaikuttaa merkittävältä.--MAQuire (keskustelu) 7. helmikuuta 2021 kello 23.44 (EET)

text: Minusta tämä vaikuttaa CV:ltä. Ainakin se pitäisi muotoilla uudestaan jos tämä säilytetään. --Linkkerpar™ 8. helmikuuta 2021 kello 01.20 (EET)
Toiminut vihreiden nuorisojärjestön puheenjohtajana, mikä tekee merkittäväksi suuntaviivojen mukaan. --Suomalta (keskustelu) 8. helmikuuta 2021 kello 01.26 (EET)
Iivarius, sä valitsit nyt huonon esimerkin. Perälä on ollut Vihreiden nuorten pj., joten hän on wikimerkittävä. --Elena (keskustelu) 8. helmikuuta 2021 kello 12.53 (EET)
Artikkeli tulisi muotoilla tietosanakirjamaisemmaksi. Nyt on mukana epäoleellista, ehkä työhakemukseen liitetyssä ansioluettelossa maininnanarvoista, muttei oikein kompaktin tietosanakirja-artikkelin kuuluvaa sisältöä. Wikimerkittävyys täytyy aiemman puolueen nuorisojärjestön pj:n roolin kautta ja sitä tukee aiempi toiminta kansanedustajan ja ministerin erityisavustajana. Artikkelin ajoitus viittaa kuntavaaliehdokkuuteen, mutta tämä ei poista aiheen käytäntöjen mukaista wikimerkittävyyttä. Yleisemminkin suomalaisten poliitikkoartikkelien editoinnin voisi 6 kk ennen suunniteltuja vaaleja laittaa jonkinlaiseen erityisseurantaan. --Paju (keskustelu) 9. helmikuuta 2021 kello 22.08 (EET)

text: Olen luonut artikkelin marraskuussa 2011, jolloin ei ollut mitään vaaleja tulossa. Perälä ei myöskään tällä tietoa ole tulevissa kunnallisvaaleissa ehdolla. --Elena (keskustelu) 9. helmikuuta 2021 kello 22.38 (EET)

text: Kannatan poistoa. --Abc10 (keskustelu) 10. helmikuuta 2021 kello 21.08 (EET)
thread_title:  Merkittävyys
Keskustelu:Terttilänjoki

message: Poistan kaikki yksityishenkilön tarinoinnit, joiden loppuun hän on kirjoittanut "Kertomukset perustuvat muistikuviin menneiltä ajoilta enkä ole ollenkaan varma, muistanko kaikki asiat ihan oikein", mutta joka myöhemmin poistettiin --Abc10 (keskustelu) 8. helmikuuta 2021 kello 13.04 (EET)
thread_title:  Muistelmia
Keskustelu:Tenedos (saari)

message: Lukaisin artikkelin läpi enkä nähnyt isompia ongelmia. Kannattaisin lupaavaksi tai jopa hyväksi.--OtsoTA (keskustelu * mitä olen tehnyt) 8. helmikuuta 2021 kello 18.53 (EET)
replies: text: Käännetty enwikistä. Onko lähteet tarkistettu? --PtG (keskustelu) 8. helmikuuta 2021 kello 19.49 (EET)
replies: text: :Katsoin osan läpi, ei vaikuta valelähteistykseltä.--OtsoTA (keskustelu * mitä olen tehnyt) 8. helmikuuta 2021 kello 22.12 (EET)
replies: text: ::Kuinka paljon on osa? Kieltä pitäisi huoltaa ja artikkeli on pahasti epätasapainossa massiivisen historia-osuuden vuoksi. Väestönkehitys on varsin epätavallinen osio. Tällaisenaan ehkä lupaava. --Vnnen (keskustelu) 10. helmikuuta 2021 kello 22.26 (EET)
replies: text: :::Kyllä nuo lähteet varmaan pitäisi tarkistaa ennen kun tätä voi luokitella. Minä en ainakaan tarkistanut kun ehkä viisi lähdettä ja kuitenkin artikkelissa on niitä yli 160, ainakin yksi risa siellä on. Yritin etsiä sille korjauta/korvausta mutta en ainakaan nyt löytänyt. --Linkkerpar™ 12. helmikuuta 2021 kello 22.45 (EET)
replies: text: ::::Itse kävin seitsemän läpi ja ne olivat asiallisia. Kuitenkin niitä viitteitä olisi vielä monta tarkistettavissa...--OtsoTA (keskustelu * mitä olen tehnyt) 12. helmikuuta 2021 kello 22.49
Ei ilmeisesti konsensusta. Arkistoin. J.K Nakkila (keskustelu) 17. maaliskuuta 2021 kello 17.44 (EET)
</div>
thread_title: Laatuarviointi
Keskustelu:Vartiomoottorivene 2

message: Lähteettömiä tarinoita aiemmin varsinkin meriartikkeleihin lisäillyt Kippari10 on lisännyt tähänkin tekstiä. Piilotin sen, mutta voisi poistaa. Kommentteja? --Abc10 (keskustelu) 9. helmikuuta 2021 kello 18.27 (EET)
thread_title:  Lähteetöntä pois?
Keskustelu:Mary Anning

message: Olisiko lupaavaksi? --PtG (keskustelu) 10. helmikuuta 2021 kello 22.17 (EET)
replies: text: Sisältänee perusasiat.  J.K Nakkila (keskustelu) 11. helmikuuta 2021 kello 15.29 (EET)

text: Juu. --Hedelmätiski (keskustelu) 16. helmikuuta 2021 kello 16.34 (EET)
Ilmeisesti kannatusta, merkitsen. J.K Nakkila (keskustelu) 25. helmikuuta 2021 kello 15.04 (EET)
</div>
thread_title:  Laatuarviointi
Keskustelu:Ympäriajosuojausjärjestelmä

message: Aika jännä että joissain maissa nuo turvakaaret ovat vielä arkipäivää, kun Suomessa traktorien turvaohjaamo ao. artikkelin mukaan tuli uusissa traktoreissa pakolliseksi jo 1969. Suomen todellisuudesta katsoen nuo traktorien turvakaaret ovat museoesineitä, joilla ei ole ollut tavallisen arkielämän kanssa mirään tekemistä enää viiteenkymmeneen vuoteen.--Urjanhai (keskustelu) 11. helmikuuta 2021 kello 06.15 (EET)
replies: text: En-iw:ssä tuota käsitellääkin: yhdysvalloissa keskustellaan esteistä ja ongelmista ympäriajosuojausrakenteiden "omaksumisessa" vielä nykyäänkin . Suomessa ne raakasti määrätiin uusiin traktoreihion pakollisiksi jo 50 vuotta sitten. Tosin kun on jo artikkeli Turvaohjaamo niin tämä liittyy myös siihen. --Urjanhai (keskustelu) 11. helmikuuta 2021 kello 06.31 (EET)
Paloautokin kuvassa taitaa olla jotain vanhaa mallia. Uudemmissa luultavasti itse ohjaamo on suoraan rakennettu sellaiseksi, ettei mitään ulkoisia kaaria tarvita ainakaan ympäriajon varalta, niin kuin jo henkilöautot ja pakettiautot ja kuorma-autot muutenkin luultavasti jo vuosikymmeniä. Enemmän kai tuollaiset kaaret suojaavat, jos jotain kaatuu auton päälle, mikä paloauton tapauksessa voikin olla huomioon otettava asia. Joissain maastureissahan on myös "karja"puskureita.--Urjanhai (keskustelu) 11. helmikuuta 2021 kello 06.24 (EET)
thread_title: Erot maailmalaajuisesti

message: Tulisiko aiheet Ympäriajosuojausjärjestelmä ja ja Ympäriajosuojausrakenne erottaa eri artikkeleiksi? Rakennehan ei ole järjestelmä ja järjestelmä ei ole rakenne vaan rakenne on rakenne ja järjestelmä on järjestelmä. Niissäkin (uusissa) autoissa, missä on järjestelmä, luultavasti on myös rakenne, eli esm. sellainen katto, ettei se mene lyttyyn, kun auto menee ympäri.--Urjanhai (keskustelu) 11. helmikuuta 2021 kello 06.31 (EET)
thread_title: Erotettava?
Keskustelu mallineesta:Olipa kerran...

message: Avaan keskustelun tämän mallineen tarpeellisuudesta. Navigaatiomallineiden tarkoitus on koota yhteen samaan aihepiiriin liittyviä artikkeleita. Jos kaikista yksittäisistä Olipa kerran -sarjojen jaksoista olisi omat artikkelit, tämä epäilemättä olisikin hyödyllinen malline. Nyt malline kuitenkin linkittää toisiinsa täysin satunnaisia artikkeleita vain siksi, että niiden kohde on sattunut olemaan aiheena jossain tv-sarjan jaksossa. Mitä hyötyä on siitä, että artikkelista Henrik Purjehtija voi navigoida (heh) artikkeliin Imusuonisto tämän mallineen kautta? Jos kaikkien Olipa kerran -jaksojen aiheet halutaan näkyviin yhteen paikkaan, niin luettelo niistä artikkelissa Olipa kerran... olisi hyödyllisempi. --Risukarhi (keskustelu) 11. helmikuuta 2021 kello 18.45 (EET)
replies: text: Juu, ei ehkä normaali tapa käyttää mallinetta... Pois vaan. --Vnnen (keskustelu) 11. helmikuuta 2021 kello 19.53 (EET)

text: Säilytettävä. Hyödyllinen navigaatiomalline tv-sarjojen linkkien osalta kyseisten sarjojen artikkeleissa. Jaksoluettelot voi tosiaan poistaa tästä mallineesta ja siirtää pääartikkeliin. Muunkielisten wikien samasta mallineesta voi ottaa mallia. 87.95.206.253 11. helmikuuta 2021 kello 21.57 (EET)
replies: text: : Samaa mieltä. Ei poisteta vaan karsitaan jaksonimet ja sitä myöten nuo vekkulit purjehduslinkit pois. --Lax (keskustelu) 12. helmikuuta 2021 kello 07.31 (EET)
replies: text: ::Selvä, tehdään sitten niin. Poistin epätarkoituksenmukaiset linkit, jolloin jäljelle jäi kahdeksan artikkelia. Kaipa se on riittävästi oikeuttamaan mallineen olemassaolon. Otin poistokeskustelu-lätkän samalla pois. --Risukarhi (keskustelu) 14. helmikuuta 2021 kello 16.48 (EET)
thread_title:  Mallineen tarpeellisuus
Keskustelu:Maustetalo Condite

message: Mikähän tämän riisikauppiaan merkittävyys on? Minusta tämän kokoiset yritykset, jotka eivät paistattele julkisuudessa, on yleensä poistettu. --Abc10 (keskustelu) 11. helmikuuta 2021 kello 21.58 (EET)
replies: text: Artikkeli on aloitettu 2009 ja kyseenalaistettu 2021! Onko tämä ennätys? Entä kumanan vienti, käykö se merkittävyydeksi? Retorisesti: Mikä on suomalaisten asema maailman kuminamarkkinoilla? --J Hokkanen (keskustelu) 11. helmikuuta 2021 kello 22.11 (EET)
replies: text: :En tiedä, eikä ole väliä. Wikipedian pimeistä rotkoista voi löytyä mitä merkillisempiä kummallisuuksia, joita kukaan ei ole koskaan arvioinut. Syytä olisi. --Abc10 (keskustelu) 11. helmikuuta 2021 kello 22.19 (EET)

text: :En ymmärtänyt retorisen kysymyksen tarkoitusta, mutta Suomihan on siis maailman merkittäviä kuminantuottajia. Yli neljännes maailman kuminasta tulee Suomesta. --PtG (keskustelu) 11. helmikuuta 2021 kello 22.29 (EET)
replies: text: ::<U>Suomi</u> on merkittävä tuottaja ja viejä, mutta tätä yritystä ei mainita artikkelissa kumina merkittävimpänä viejänä. --Abc10 (keskustelu) 11. helmikuuta 2021 kello 22.33 (EET)
replies: text: :::Pitäisin merkittävinä. Riisin tuonti ja kuminan vienti jo riittää. Voittoa tämä ei kyllä juurikaan tuota, mutta ei se olekaan merkittävyyden mittari. -- Cimon Avaro 11. helmikuuta 2021 kello 23.28 (EET)
replies: text: :::: Millä tavalla tämä elintarvikealan tuonti- ja vientiyritys poikkeaa muista alan tuonti- ja vientiyrityksistä? --Abc10 (keskustelu) 12. helmikuuta 2021 kello 08.24 (EET)
replies: text: :::::Ainakin tämä on alun alken hyvin lähteistetty luotettavilla riippumattomilla lähteillä. Ja kun aloittajakaan ei vaikuttaisi omaavan sidonnaisuuksia artikkelin aiheeseen vaan on muokannut laajalla kirejolla monia aiheita, niin ei vaikuttaisi olevan neutraaliusongelmaakaan. Ajatellen aihepiiriä Naantali tämä siis näyttäisi olevan neutraalia ja tasapainoista käsittelyä.--Urjanhai (keskustelu) 12. helmikuuta 2021 kello 10.34 (EET)
replies: text: ::::::Lyhyt tynkä kirjoitettu lähes 12 vuotta sitten. Yritys kasvanut tuosta ajasta huomattavasti ja 2015 osake-enemmistön osti Orkla. Yritystä käsitelty vuosien aikana tasaisesti uutisartikkeleissa. Artikkelissakin oli jo vuonna 2009 aiheesta muualla osiossa neljä nimenomaan yritystä käsittelevää lehtiartikkelia jotka sittemmin poistettiin. Uudemmista lehtiartikkeleista esimerkiksi Turun Sanomat 2019, "naantalilainen Condite on Suomen johtava leipomo- ja elintarviketeollisuuden raaka-aineiden maahantuoja". Condite on Suomen maustepääkaupungin isoista se toinen. –Makele-90 (keskustelu) 14. helmikuuta 2021 kello 22.15 (EET)

text: Merkittävä ihan sillä, että on ainakin 2000-luvulla ollut Suomen johtavia leipomo- ja elintarviketeollisuuden raaka-aineita maahan tuova yritys.    --Zache (keskustelu) 12. helmikuuta 2021 kello 17.01 (EET)
thread_title:  Merkittävyys
Keskustelu:Luettelo suomennetuista fantasiakirjoista

message: Päivittäminen on tainnut jäädä. Iivarius (keskustelu) 12. helmikuuta 2021 kello 11.39 (EET)
replies: text: Liekö tällaista edes mahdollista pitää ajan tasalla. Sama juttu tämän artikkelin kanssa: Luettelo suomennetuista science fiction -kirjoista. --Hermis (keskustelu) 30. marraskuuta 2021 kello 20.03 (EET)
replies: text: :Täysin mahdollista. Risingshadowkin on ajan tasalla, vaikka liian vähän ylläpitäjiä sielläkin on. Suomenkielisiä ei vaan kiinnosta. Iivarius (keskustelu) 30. marraskuuta 2021 kello 20.58 (EET)
replies: text: ::Totta, ei vaan kiinnosta, lukijakunta on vähäinen. Voisi poistaa, vaikka teinkin ison korjaustyön. --Abc10 (keskustelu) 3. helmikuuta 2022 kello 09.48 (EET)

message: Tuhoton määrä linkityksiä. Tapana on ettei jokaista esiintymää linkitetä. Lisäksi henkilönimissä on varmasti epämerkittäviä. --Abc10 (keskustelu) 3. helmikuuta 2022 kello 09.47 (EET)
thread_title: Linkityksistä
Keskustelu:Kielikone

message: Pieni yritys 20–49 henkilöstöä finderin mukaan, 2 milj. liikevaihto ja ei lähteitä. Ei siis vaikuta merkittävältä näiden tietojen valossa. --4shadoww (keskustelu) 13. helmikuuta 2021 kello 15.58 (EET)
replies: text: Erikoisalallaan ja kielitieteellisissä kuvioissa hyvin merkittävää - uraauurtavaakin - työtä tehnyt firma. Vaikea löytää äkkiseltään paljoa hyviä lähteitä vuoden 1990 nurkilta, koska nykynetti rakennettiin vasta myöhempinä vuosina. Soisin että tällaiselta pieneltä erikoisalaltakin esiteltäisiin edes tämä yksi merkittävin firma, joka on tehnyt pitkäjänteistä työtä vuosikymmenet. --Aulis Eskola (keskustelu) 14. helmikuuta 2021 kello 07.53 (EET)
replies: text: :Kieliteknologia ei ole ollut isoa bisnestä, mutta tämä on tosiaan oman alansa merkittävin firma Suomessa Lingsoftin ohella. Myös Kielitoimiston sanakirjan tekniikka on Kielikoneen tuotantoa. --Silvonen (keskustelu) 14. helmikuuta 2021 kello 08.31 (EET)
thread_title: Merkittävyys